Sega

Sega ir gultas piederums, kas paredzēts guloša ķermeņa apklāšanai, lai nodrošinātu tam siltuma komfortu.

Segas bieži ievieto segas pārvalkā, kas izgatavots no plāna auduma un kuru var viegli mazgāt. Tai parasti ir taisnstūra forma. Atšķirībā no palaga, sega ir vairākkārt biezāka un veidota no siltumizolējoša materiāla. Segas tradicionāli izgatavo no vilnas, liniem vai kokvilnas. Mūsdienās segu izgatavošanā bieži izmanto sintētiskās šķiedras.

Dekoratīvās segas izmanto gultu pārklāšanai.

Par segu reizēm arī dēvē kāda objekta pārklājumu ar citu materiālu, piemēram, ceļa sega, augu sega, sniega sega, mākoņu sega.

Gultas piederumi